VIGAN CITY --- Tallo a lallaki ken maysa a babai, agpapada a drug personalities ti kinemmeg dagiti otoridad iti naisayangkat a drug buy bust operation iti maysa a hotel idiay Barangay Sabuanan, Santa Lucia, Ilocos Sur.
Nabigbig dagiti suspek nga isuda Albert Matias, 40; Donna Buevos, 25; Edgar de la Cruz, 27, agpapada a taga provinsiya ti Cagayan ken ni Renalito Puzon, 38 a taga Barangay Rizal, Tagudin, Ilocos Sur.
Sinerrek ti napagtipon a puwersa ti PNP- Sta. Lucia, PDEA nga indauluan ni Regional Director Adrian Alvarino, ken ti 2nd Maneuver Company ti room 103 ng Janroe Traveller Inn ket naala nakemmeg dagiti suspek a kalkapas a nagpot session.
Naala manipud kadakuada dagiti nabati da a shabu, dua a paltog a 9mm ken caliber 38.
Malaksid kadagitoy, dua pay a lugan ti naala manipud kadagiti suspek dagiti dua a nagarbo a lugan.
Mapapati a carnap dagiti nasao a lugan kalpasan a napaneknekan manipud LTO a saan da a kukua dagiti dua a lugan.
Nakabaluden dagiti suspek idiay Sta. Lucia PNP.
ilo_Latn ilo_Latn ilo_Latn ilo_Latn ilo_Latn ilo_Latn ilo_Latn